Fase 3 bly van krag vandagArgieffoto (Foto: Unsplash) Eskom het vroeg Maandagoggend aangekondig dat fase 3-beurtkrag vir die res van die dag sal geld en nie afgeskaal word na fase 2 soos aanvanklik beplan is nie. Die kragvoorsiener sê twee opwekkingseenhede by die Tutuka-kragstasie het in die nag onklaar geraak. “Die eenheid by die Arnot-kragstasie wat weer by die netwerk gevoeg sou word, is onklaar wat die beskikbare kapasiteit verder verminder,” lui die aankondiging. Weens die nuwe kapasiteitbeperkings sal fase 3-beurtkrag Maandag tot 16:00 van krag wees, waarna daar na fase 4 oorskakel sal word wat tot Dinsdag om 05:00 geld. Vooruitsigte vir môre is nog nie bekend gemaak nie, maar Eskom het onderneem om teen vanmiddag verdere duidelikheid oor die stand van sake te gee. Die kragvoorsiener het Sondag in ŉ uitgebreide mediakonferensie sy huidige sleuteluitdagings uitgestippel. Eskom het onder meer onthul dat hy beplan om permanente beurtkrag, wat tussen fase 2, 3 en hoër wissel, vir die volgende twee jaar in te stel.